(জিটিনিউজ টোয়েন্টিফোর ডটকম/লিটন চৌধুরী ,ব্রাহ্মণবাড়িয়া) ব্রাহ্মণবাড়িয়ার  আখাউড়ায় হাওড়া বাঁধ ভেঙ্গে ৬টি গ্রামের নিম্নাঞ্চল প্লাবিত হয়েছে। এতে তলিয়ে গেছে হাজার একর জমি। গত কয়েক দিনের টানা বর্ষণ ও ত্রিপুরা থেকে নেমে আসা পাহাড়ী ঢলে শুক্রবার রাতে ধাতুর পহেলা এলাকায় হাওড়া নদীর প্রায় ১০০ মিটার বাঁধ ভেঙ্গে যায়।        কৃষক মোঃ ফরিদ মিয়া জানান, বাঁধ ভেঙ্গে ধাতুর পহেলা, টানোয়াপাড়া, নুনাসার, কুসুমবাড়ি, তুলাবাড়ি ও নয়াদিল গ্রামের নিম্নাঞ্চল প্লাবিত হয়। খুব কম সময়ের মধ্যে বাঁধটি মেরামত করা না হলে সামনের মৌসূমে ফসল ফলানো সম্ভব হবেনা।        এদিকে শনিবার  সকালে ঘটনাস্থল পরিদর্শন করেছেন আখাউড়া উপজেলা চেয়ারম্যান আলহাজ্ব শেখ বোরহান উদ্দিন। সাংবাদিকদের তিনি জানান, এ বিষয়ে প্রয়োজনীয় ব্যবস্থা নিতে পানি উন্নয়ন বোর্ডে লেখা হবে।    আখাউড়া উপজেলা নির্বাহী কর্মকর্তা কাজী মুহাম্মদ মোজাম্মেল হক বলেন, পানি ধীরে ধীরে কমে যাচ্ছে বলে শুনেছি। স্থানীয় ইউপি চেয়ারম্যানকে ঘটনাস্থলের খোঁজ খবর নিতে বলা হয়েছে।    জিটিনিউজ টোয়েন্টিফোর ডটকম/2484